
Nr.7960/09.12.2024
RAPORT DE SPECIALITATE
la proiectul de  hotărâre privind modificarea și actualizarea structurii organizatorice a aparatului de specialitate al primarului Comunei Comunei Liebling, județul Timiș,

Analizând Referatul de aprobare întocmit de iniţiatorul proiectului, Primarul comunei Liebling, d-l Ioan-Gheorghe MUNTEANU, supun atenţiei Consiliului local Comunei Liebling următoarele modificări și actualizări în structura organizatorică:
- În cadrul Compartimentului Stare Civilă cu o structură de 1 post funcție publică de execuție de inspector asistent, în funcție publică de execuție - inspector, clasa I, grad profesional asistent în cadrul Compartimentului Stare Civilă – în urma concursului organizat la data de 15.11.2024, postul este ocupat de inspector asitent.
   - Se propune desființarea funcției contractuale de execuție de Promotor Local, grad profesional: referent I, nivel studii: superioare, post vacant, din aparatul de specialitate al primarului Comunei Liebling
- Se propune înființarea funcției publice de Arhitect Șef la Compartimentul Urbanism și Amenajarea Teritoriului, nivel studii: superioare, în cadrul aparatului de specialitate al primarului Comunei Liebling, comaprtimentul va fi coordonat de Primar și va avea o structură funcțională de 2 posturi, 1 post inspector, clasa I, grad profesional asistent, și 1 post Arhitect Șef;    
- Se propune desființarea funcției contractuale de asistent medical comunitar, funcție de execuție post vacant, din aparatul de specialitate al primarului Comunei Liebling;
- Se propune înființarea funcției funcției contractuale de guard la Compartimentul Administrativ Transport Public și Sistematizare Rutieră, în cadrul aparatului de specialitate al primarului Comunei Liebling;
[bookmark: _GoBack]În motivare aducem următoarele precizări:
- Potrivit prevederilor Legii nr. 350/2021 privind amenajarea teritoriului și urbanismul, cu modificările și completările ulterioare, activitatea de amenajare a teritoriului și de urbanism trebuie să se desfășoare cu respectarea autonomiei locale, pe baza principiului parteneriatului, transparenței, descentralizării serviciilor publice, participării populației în procesul de luare a deciziilor, precum și al dezvoltării durabile.
Consiliul local coordonează și răspunde de întreaga activitate de urbanism desfășurată pe teritoriul unității administrativ-teritoriale și asigură respectarea prevederilor cuprinse în documentațiile de amenajare a teritoriului și de urbanism aprobate, pentru realizarea programului de dezvoltare urbanistică a localităților componente ale comunei sau orașului.
Activitățile de amenajare a teritoriului și de urbanism au ca obiect:
a) cercetarea în domeniul amenajării teritoriului și al urbanismului și elaborarea studiilor de fundamentare a strategiilor, politicilor și documentațiilor de amenajare a teritoriului și de urbanism;
b) constituirea, întreținerea, extinderea și dezvoltarea bazei de date urbane și teritoriale standardizate și compatibile, inclusiv în conformitate cu directiva INSPIRE transpusă prin Ordonanța Guvernului nr. 4/2010 privind instituirea Infrastructurii naționale pentru informații spațiale în România, aprobată cu modificări și completări prin Legea nr. 190/2010;
c) elaborarea strategiilor, politicilor și programelor de dezvoltare urbană și teritorială;
d) elaborarea documentațiilor de amenajare a teritoriului;
e) elaborarea documentațiilor de urbanism;
f) gestionarea documentațiilor de amenajare a teritoriului și de urbanism;
g) elaborarea de acte cu caracter normativ sau de normative în domeniu;
h) monitorizarea și controlul privind transpunerea în fapt a strategiilor, politicilor, programelor și operațiunilor de amenajare a teritoriului și de urbanism.
În aplicarea celor expuse mai sus, în cadrul aparatului de specialitate al primarului se organizează și funcționează, potrivit legii, structuri de specialitate în domeniul amenajării teritoriului și urbanismului. Conducătorul structurii de specialitate din cadrul aparatului are statutul de arhitect-șef și reprezintă autoritatea tehnică în domeniul amenajării teritoriului și urbanismului din cadrul administrației publice locale. În activitatea sa, arhitectul-șef este sprijinit de Comisia tehnică de amenajare a teritoriului și urbanism, comisie cu rol consultativ care asigură fundamentarea tehnică de specialitate în vederea luării deciziilor.
Având în vedere cele expuse mai sus, în vederea respectării prevederilor Standardului 4 - Structura organizatorică și ale Standardului 2- Atribuții, funcții, sarcini din Ordinul SGG nr. 600/2018 privind aprobarea Codului controlului intern managerial al entităților publice ”... Conducerea entității publice asigură întocmirea și actualizarea documentului privind misiunea entității publice, a regulamentelor interne și a fișelor posturilor, pe care le comunică salariaților..., Fiecare salariat trebuie să cunoască misiunea și viziunea entității, obiectivele generale și specifice ale entității publice și ale compartimentului din care face parte, rolul său în cadrul compartimentului, stabilit prin fișa postului, precum și atribuțiile postului pe care îl ocupă..., Conducătorul entității publice definește structura organizatorică, competențele, responsabilitățile, sarcinile, relațiile organizatorice și comunică salariaților documentele specifice ale structurii organizatorice...”, modificării/încetării unor raporturi de serviciu/muncă ale unor specialiști din cadrul aparatului de specialitate al primarului.
Iar potrivit art. 36 din Legea nr.350/2001 privind amenajarea teritoriului şi urbanismul alin. (1) În cadrul aparatului de specialitate al consiliului judeţean, respectiv în cadrul aparatului de specialitate al primarului/Primarului general al municipiului Bucureşti se organizează şi funcţionează, potrivit legii, structuri de specialitate în domeniul amenajării teritoriului şi urbanismului. În cazul judeţelor şi municipiilor structura responsabilă se organizează ca direcţie generală sau direcţie, în cazul oraşelor structura responsabilă se organizează ca direcţie sau serviciu, în cazul comunelor structura responsabilă se organizează la nivel de compartiment.(2) Conducătorul structurii de specialitate din cadrul aparatelor consiliilor judeţene sau primăriilor are statutul de arhitect-şef şi reprezintă autoritatea tehnică în domeniul amenajării teritoriului şi urbanismului din cadrul administraţiei publice judeţene şi locale.(3) Arhitectul-şef desfăşoară o activitate de interes public, ale cărui scopuri principale sunt dezvoltarea durabilă a comunităţii, coordonarea activităţilor de dezvoltare teritorială, amenajarea teritoriului şi urbanism, protejarea valorilor de patrimoniu şi a calităţii arhitecturale la nivelul unităţii administrativ-teritoriale.(4) Arhitectul-şef nu poate fi subordonat unui alt funcţionar public din cadrul aparatului de specialitate al preşedintelui consiliului judeţean sau al primarului, indiferent de tipul structurii pe care o conduce, direcţie generală, direcţie sau serviciu. (5) În activitatea lor, arhitecţii-şefi sunt sprijiniţi de Comisia tehnică de amenajare a teritoriului şi urbanism, comisie cu rol consultativ care asigură fundamentarea tehnică de specialitate în vederea luării deciziilor.(6) Arhitecţii-şefi cooperează permanent cu direcţiile de specialitate din cadrul Ministerului Dezvoltării Regionale, Administraţiei Publice și Fondurilor Europene în vederea transpunerii liniilor directoare de dezvoltare durabilă la nivel naţional, politicilor sectoriale, programelor naţionale şi proiectelor prioritare. (7) Arhitectul-şef al municipiului Bucureşti convoacă lunar şi ori de câte ori este necesar arhitecţii-şefi ai sectoarelor în vederea comunicării şi corelării deciziilor, în limitele legii, în scopul asigurării coerenţei dezvoltării teritoriului, protejării valorilor de patrimoniu şi calităţii urbane şi arhitecturale. La şedinţe se analizează modul în care sunt duse la îndeplinire hotărârile Consiliului General al Municipiului Bucureşti şi ale consiliilor locale privind aprobarea strategiilor de dezvoltare şi a planurilor de urbanism şi se prezintă informări reciproce privitoare la activitatea în domeniul urbanismului şi autorizării construcţiilor la nivelul sectoarelor, avându-se în vedere corelarea activităţilor din domeniu.
[bookmark: _Hlk177321480]Se impune actualizarea organigramei și a Statului de Funcții ca urmare a modificărilor intervenite, în vederea eficientizării activității și prestări unor servicii publice de calitate în interesul comunității și modul de organizare a tuturor resurselor umane din cadrul aparatului de specialitate al primarului este redată sintetic în anexa (organigrama). Numărul total de posturi din cadrul autorității sau instituției publice, defalcat pe categorii de funcții, nivele de atribuții, clase, grade profesionale, trepte profesionale este cuprinsă în anexa – Statul de funcții. Modificările intervenite s-au realizat cu respectarea încadrării în numărul maxim de posturi stabilit de Instituția Prefectului județului Timiș, comunicat Primăriei Comunei Liebling prin adresa nr. 12432/S2/13.11.2023, la nivelul UAT Comuna Liebling numărul total de posturi este 24 de posturi în cadrul aparatului de specialitate al Primarului Comunei Liebling. 
Față de cele expuse mai sus, raportat și la prevederile din O.U.G nr. 57/2019 privind Codul Administrativ, cu modificările și completările ulterioare potrivit cărora Consiliul Local asigură potrivit competenței sale și în condițiile legii cadrul necesar pentru furnizarea serviciilor publice de interes local privind dezvoltarea urbană respectiv îndeplinește orice alte atribuții, în toate domeniile de interes local.

Secretar general al comunei Liebling,
Mariana- Corina Vlașcici

